b'\n_START_ARTICLE_\nC\xc3\xa9sar Sampaio\n_START_PARAGRAPH_\nCarlos Campos C\xc3\xa9sar Sampaio (s. 31. maaliskuuta 1968 S\xc3\xa3o Paulo, Brasilia) on brasilialainen entinen jalkapalloilija. H\xc3\xa4nen pelipaikkansa oli keskikent\xc3\xa4n keskustassa._NEWLINE_C\xc3\xa9sar Sampaio edusti uransa aikana Santosia (1985-1991), Palmeirasia (1991-1994, 1998-2000), Yokohama Flugelsia (1995-1998), Deportivoa (2001), Corinthiansia (2001), Kashiwa Reysolia (2002-2003, Sanfrecce Hiroshimaa (2003-2004) ja S\xc3\xa3o Paulo FC:t\xc3\xa4 (2004-2005)._NEWLINE_Brasilian maajoukkueessa C\xc3\xa9sar Sampaio pelasi 40 A-maaottelua. H\xc3\xa4n edusti maataan 1998 MM-kisoissa, joissa Brasilia sijoittui toiseksi. H\xc3\xa4n vastasi turnauksen ensimm\xc3\xa4isest\xc3\xa4 maalista puskemalla Brasilian 1-0 -johtoon kisojen avausottelussa Skotlantia vastaan. C\xc3\xa9sar Sampaio teki lis\xc3\xa4ksi kaksi maalia Brasilian voittaessa Chilen toisella kierroksella. H\xc3\xa4nen maajoukkueuransa menestyksekk\xc3\xa4in vuosi oli kuitenkin 1997, jonka aikana h\xc3\xa4n voitti sek\xc3\xa4 Copa Am\xc3\xa9rican ett\xc3\xa4 Maanosaliittojen Cupin.'